කොළඹ කොල්ලුපිටියේ පිහිටි විදෙස් සබඳතා පවත්වන ආයතනයකට යම්කිසි ප්‍රහාරයක් එල්ල වන බවට යම් තොරතුරක් ලැබුණු බවත් එම තොරතුර සම්බන්ධයෙන් විමර්ශනයක් සිදුකරන ලෙසත් එම ආයතනයේ ආරක්ෂාව භාර නිලධාරීයකු විසින් විසින් ඊයේ දහවල් 1ට පමණ කොල්ලුපිටිය පොලිසියට පැමිණිල්ලක් සිදු කර තිබෙනවා.මෙම පැමිණිල්ලට අදාළව කොල්ලුපිටිය පොලීසිය විසින් විශේෂ විමර්ශනයක් ආරම්භ කළ අතර එය පසුව කොළඹ අපරාධ කොට්ඨාසයට භාරදී ඇති බවයි පොලිස් මාධ්‍ය ප්‍රකාශක ජ්‍යෙෂ්ඨ නියෝජ්‍ය පොලිස්පති අජිත් රෝහණ පවසා සිටියේ.පැමිනිල්ල සම්බන්ධයෙන් කොළඹ අපරාධ කොට්ඨාශය සිදුකළ විමර්ශනවලින් අනතුරුව මහනුවර හිඳගල ප්‍රදේශයේ පදිංචි හතළිස් පස් හැවිරිදි පුද්ගලයකු සැකපිට අත්අඩංගුවට ගෙන තිබෙනවා.කොළඹ අපරාධ කොට්ඨාසය විසින් මෙලෙස සැකපිට අත්අඩංගුවට ගනු ලැබුවේ පියාසර ලුතිතන් වරයකු ලෙස  ශ්‍රී ලංකා ගුවන් හමුදාවේ සේවයේ නිරතව සිට විනය හේතු මත 2001 වසරේදී ගුවන් හමුදාවෙන් නෙරපන ලද කීර්ති රත්නායක නමැති පුද්ගලයෙක්.